**Salamon nem akar jegesmedve lenni**

* **szövegfeldolgozó beszélgetés –**

Olvassuk fel hangosan Győri-Simon Dóra meséjét!

Beszélgetésindító kérdések:

1. Van-e olyan szó a mesében, amit nem ismertek, nem értetek? (pl. fuszekli, lábtyű)
2. Hogyan nevezik a zoknikat a szövegben? Keressétek ki az összes elnevezést!
3. Ti készítettetek-e már zokniból bábot vagy bármi hasonlót? Meséljétek el!
4. Milyen zoknit hordtok? Ki veszi a zoknikat a családban? Van-e kedvencetek?
5. Szokott-e elkallódni nálatok fél pár zokni?
6. Mit csináltok a megmaradt árva fél párral? Hová rakjátok őket?
7. Ki szokta nálatok kiteregetni, összepárosítani a zoknikat?
8. Mi lenne a legjobb módszer arra, hogy ne vesszenek el a mosásban a zoknik? (ötletelés)
9. Mi volt a legfurább hely, ahonnan előkerült nálatok rég elveszett fél pár zokni?
10. Mit csináltok a lyukas zoknikkal?
11. Mitől lyukadnak ki a zoknik?
12. Miért vágyik a mesében a zokni 40 fokos fürdőre? Ti hány fokon mossátok a zoknit?
13. Szerettek-e zoknit párosítani? Miért?